b"\n_START_ARTICLE_\nLes aventures de Tint\xc3\xadn: El secret de l'Unicorn (videojoc)\n_START_SECTION_\nJugabilitat\n_START_PARAGRAPH_\nEl videojoc \xc3\xa9s principalment de plataformes en 2D amb elements de puzle, tot i que hi ha altres tipus de nivells: nivells aeris en qu\xc3\xa8 el jugador controla un avi\xc3\xb3, nivells de conducci\xc3\xb3 en qu\xc3\xa8 es controla una moto, i nivells de lluita amb espases. El jugador controla en Tint\xc3\xadn durant la major part del joc, tot i que es pot controlar en Mil\xc3\xba en algunes parts, i el capit\xc3\xa0 Haddock a la batalla final. En les versions per a iOS i Android hi ha algunes difer\xc3\xa8ncies. Per exemple, la perspectiva \xc3\xa9s en 3D i en tercera persona.\n_START_SECTION_\nArgument\n_START_PARAGRAPH_\nEn Tint\xc3\xadn, en Mil\xc3\xba i el Capit\xc3\xa0 Haddock viatgen en un hidroavi\xc3\xb3 i travessen una tempesta quan un llamp impacta contra l'aeronau. S'estavellen al desert i queden inconscients. El videojoc fa llavors un flashback al dia anterior, en qu\xc3\xa8 en Tint\xc3\xadn i en Mil\xc3\xba passegen per un mercat i acaben comprant una maqueta d'un vaixell, que portar\xc3\xa0 cua."